Талун, йирым тöлысь 29 лунö, Коми Республикаса Юралысь Владимир Торлоповлöн уджалан кабинетö волiсны А.А. Католиков нима челядьлы 1 №-а керка-школаса быдтасъяс да велöдысьяс.

Кыдзи и быд во, Выль во водзвылын найö чолöмалiсны республикаса Юралысьöс локтан праздникöн, петкöдлiсны ворсантор, кöнi участвуйтiсны Кöдзыд Пöль, Лымань, клоун да локтан волöн символ – тигр, а сiдзжö В.Торлоповлы козьналiсны выль воводзвывса козин – рöштвоса дзодзöг.

Коми Республикаса Юралысь чолöмалiс гöсьтъясöс праздникöн да козьналiс налы юмовторъяс. «Ме сиа тiянлы дзоньвидзалун, велöдчöмын вермöмъяс, выльвося гажа каникулъяс да медым тiянлы эз инмы некутшöм шоглун, да тiянлысь чужöмтö век югзьöдiс нюм», – висьталiс В.Торлопов.